VF Plus kies nuwe Wes-Kaapse mede-onderleier | Maroela Media
Die VF Plus in die Wes-Kaap het 'n nuwe mede-onderleier vir dié provinsie aangewys.
Die nuwe onderleier is die 61-jarige Johannes Hartnick van Riversdal.
Harttnick is 'n afgetrede vlootoffisier wat in verskeie skoolrade en kerkrade gedien het en ook as sportafrigter bekend is.
Hy is tans die onderburgemeester van die Hessequa-munisipaliteit, wat setel in Riversdal en ook gebiede soos Heidelberg en Stilbaai bedien. Die VF Plus en die DA regeer die munisipaliteit sedert 2016 in 'n koalisie.
Hartnick sal nou mede-onderleier van die Wes-Kaapse VF Plus wees saam met Erika Botha-Rossouw, wat as raadslid in die metroraad van Kaapstad dien.
Dr. Corné Mulder bly die provinsiale leier van die Wes-Kaapse Vryheidsfront Plus. Mulder het gesê Hartnick was 'n gewilde keuse as onderleier en hy sien uit daarna om met hom saam te werk om die VF Plus in die Suid-Kaap uit te bou met die aanloop tot aanstaande jaar se algemene verkiesing.
"Hartnick dien die gemeenskap van Hessequa tans met onderskeiding as onderburgemeester, en hy is 'n uitstaande bewys van hoe 'n politieke party sy kiesers se belange maksimaal in 'n koalisie kan indra en hulle dien."
VF Plus Wes-Kaap
Baie geluk aan Johannes. Ook aan die VF+, wat dit regkry om hulle sake te bestuur sonder die gevegte en skandale wat die DA kenmerk.
Sterkte met die taak vorentoe.
Dan's ek maar die oom in die familie van wie niemand hou nie.
WAT N BLÊRRIE KLUG.
Nienaber · 10 maande gelede
Wat is 'n klug?
Baie geluk aan rdl Hartnick. Hy doen goed in Hessequa. Ons waardeer hom
Engie iets om daai stemme te werf nou dat die verkiesing om die draai is…
Ek is trots op VF+. Hierdie man wat hulle gekies het is sy sout werd, dit kan julle verseker weet. Geluk mnr Hartnick. Ons gaan nog 'n lang pad saam stap, en die DA gaan alles probeer om jou op te raap…tevergeefs.
Julia Hattingh · 10 maande gelede
Ag dis wonderlik!!! Bly saam met julle dat die stigma gebreek word. Julle gaan verseker nog meer groei. Julle het my stem!!
Deliladelange · 10 maande gelede
Die VF+ groei ten spyte van die feit dat hul nie hul beleid verander nie. Ander partye verander hul beleide om meer stemme en lede te kry. Dit is prysenswaardig. Die VF+ het hierdie keer my stem!
Dis nou interessant. Veels geluk.
n Lekker middelvinger vir die ANC,EFF en dai ander klomp krappe BFLF. Wys net. Waar die sisteem werk,tel kleur net mooi ZILTZ
Versoening is n gegewe. Ek hou so baie hiervan ek stem sommer vir die VF! Wys jou nou net, alles is moontlik met versoening! Marais was reg toe hy gese het dat hy nie na die Afrikaner toe hoef te gaan nie, die Afrikaner gaan na hom toe kom, daar in die kaap waar hy geduldig sit en wag!
Josef du Toit · 10 maande gelede
Ongetwyfeld 'n knap man. Miskien kan daar uitgewy word daaroor of mnr Hartnick homself met die Afrikaner kulturele identiteit vereenselwig of nie? In die afwesigheid van inligting wat die teendeel aandui, blyk dit dat die oorgang van bemoeienis met Afrikanerbelange na 'n bree"r fokus op Afrikaanstaliges se belange blykbaar nou by die VF+ gemaak is. So 'n benadering wat onophoudelik aangepor op Maroela Media, op grond van getalle-politiek. Dit ten spyte daarvan dat ook Afrikaanstaliges nasionaal 'n klein minderheid is, ongeag enige drome van meer noemenswaardige provinsiale selfbestuur of selfs onafhanklikheid – iets wat na' die oorgawe van die 1992-referendum steeds as 'n onmoontlikheid bewys word in die lig bv van die Katalaanse fiasko. In teendeel, bly emigrasie na Namibie", waar Boere-Afrikaners oor tyd nasionaal 'n absolute meerderheid kan vorm, en waar ons wel soos in Suid-Afrika 'n geskiedkundig verdedigbare erfenis het, 'n veel meer werkbare oplossing.
Respek! Fantasties…VF+ beslis vir my die keer. Baie geluk meneer, maak ons trots, jy kan.
Bou manne bou · 10 maande gelede
Dan is ek UITEINDELIK bly dat die VF nou bruinmense ook naderhark .. ek weet hulle het ook gevoelens oor apartheid, maar het aanvanklik stemreg gehad saam met blankes voordat dit weggeneem is .. soos my oom altyd se . dit was altyd nog ONSE MENSE alhoewel hulle ook deur apartheid geraak is .. maar kom ons kom nou daaroor en BOU ..!
JN · 10 maande gelede
LOL "mede-onderleier", 2 mense wat 1 persoon se werk doen, GREAT!
Baie geluk Mnr Hartnick .Riversdal kan trots wees!
Maar die vf verander wel sy beleid, en sal enigiets, ja enigiets, doen om meer stemme te werf! Ek dog dis algemene kennis?